b'\n_START_ARTICLE_\nPop eilen \xe2\x80\x93 t\xc3\xa4n\xc3\xa4\xc3\xa4n\n_START_PARAGRAPH_\nPop eilen t\xc3\xa4n\xc3\xa4\xc3\xa4n  oli Yleisradion rinnakkaisohjelmassa tiistai-iltap\xc3\xa4ivisin l\xc3\xa4hetetty juonnettu rock-ohjelma 1970-luvulla. Nimens\xc3\xa4 mukaisesti ohjelmassa soitettiin sek\xc3\xa4 vanhaa ett\xc3\xa4 uutta pop-musiikkia. _NEWLINE_Toimittajina ja juontajina olivat aluksi Heikki "Hector" Harma, my\xc3\xb6hemmin my\xc3\xb6s Jake Nyman sek\xc3\xa4 Heimo Holopainen. Heikki Harma tutustutti suomalaisia nuoria uusiin brittipopin ilmi\xc3\xb6ihin kuten David Bowieen, ja usein k\xc3\xa4vin niin, ett\xc3\xa4 ohjelmassa soitetut kappaleet tulivat my\xc3\xb6hemmin tutuiksi Hectorin suomentamina ja esitt\xc3\xa4min\xc3\xa4 cover-versioina. Holopaisen ohjelmissa kuultiin usein punkrockia; muut toimittajat eiv\xc3\xa4t sit\xc3\xa4 yleens\xc3\xa4 soittaneet._NEWLINE_Ohjelma kesti tunnin, ellei urheilul\xc3\xa4hetys vienyt ohjelma-aikaa kokonaan tai osittain._NEWLINE_Heikki Harma teki my\xc3\xb6hemmin Pop eilen \xe2\x80\x93 toissap\xc3\xa4iv\xc3\xa4n\xc3\xa4 -nimist\xc3\xa4 ohjelmaa Radio Suomeen sek\xc3\xa4 Radio Novaan.'